C 81/76
BG
Официален вестник на Европейския съюз
18.2.2022 г.
Четвъртък, 24 юни 2021 r.
Ж. като има предвид, че уебпорталът „Споделете мнението си“ се оказа полезна точка за достъп, която позволява на гражданите и заинтересованите лица да участват в изготвянето на политиките на Комисията; като има предвид, че при все това Европейската сметна палата публикува специален доклад през 2019 г., съдържащ набор от препоръки за подобряване на този портал, особено що се отнася до използването на превод; З. като има предвид, че през 2018 г. Комисията въведе практиката докладите относно прилагането на принципите на субсидиарност и пропорционалност при изготвянето на законодателството на ЕС да се обединяват с докладите относно нейните отношения с националните парламенти, като по този начин придаде по-голяма тежест на становищата на националните парламенти и избегна припокриване между двата вида годишни доклади; И. като има предвид, че през 2017 г. Комисията получи 52 мотивирани становища от националните парламенти относно принципа на субсидиарност, през 2018 г. — 37 и нито едно през 2019 г.; Й. като има предвид, че липсата на мотивирани становища от националните парламенти през 2019 г. не се дължи на по-доброто прилагане на принципите на субсидиарност и пропорционалност, а по-скоро на факта, че 2019 г. беше година, през която се извърши преход между два състава на Комисията и през която Европейския парламент беше разпуснат и се проведоха нови избори за Европейски парламент, и че съответно през нея бяха представени по-малко законодателни инициативи и предложения в сравнение с предходните години; К. като има предвид, че Парламентът отчита нуждата от по-голямо участие на националните парламенти заедно с Европейския парламент в демократичния контрол на засиленото сътрудничество в областите на политиката, в които компетентност е споделена; Л. като има предвид, че през март 2021 г.
Комитетът на регионите въведе обновената мрежа от регионални центрове (RegHub 2.0); като има предвид, че този проект е инициатива на Комитета на регионите с цел да се извършва мониторинг на начина, по който политиките на ЕС се прилагат на място; М. като има предвид, че мандатът на Комитета за регулаторен контрол включва проверка на качеството на оценките на въздействието; Н. като има предвид, че Комисията пое ангажимент да прилага принципа на отмяна на предишни тежести при въвеждане на нови („one in, one out“), който гласи, че всяко законодателно предложение, създаващо нови тежести, следва да облекчава хората и предприятията от равностойна съществуваща тежест на равнището на ЕС в същата област на политиката; като има предвид, че Комисията досега не е успяла да приложи успешно този принцип; О. като има предвид, че настоящата криза разкри необходимостта от установяване и облекчаване на ненужната регулаторна тежест, така че да се гарантира, че законодателството на ЕС носи очакваните ползи и същевременно намалява ненужните разходи в рамките на разумни срокове, по-специално като се ускорява въвеждането на мерки за подкрепа на потребителите, малките и средните предприятия (МСП) и микропредприятията; като има предвид, че за да бъде от полза за потребителите, работниците, МСП и гражданите като цяло, законодателството следва да бъде балансирано, ясно, всеобхватно, приобщаващо и когато е целесъобразно — основано на необходимите научни доказателства; подчертава, че микропредприятията и МСП следва да са обвързани единствено със задължения, които са съразмерни с техните особености и секторни характеристики; насърчава Комисията да използва решителни правоприлагащи действия, за да ограничи разпокъсаността на пазара, да премахне неоправданите пазарни пречки и да гарантира еднакви условия на конкуренция; като има предвид обаче, че „по-доброто регулиране“ следва да постига резултати в полза на всички и да служи на интересите на европейското общество; П. като има предвид, че Парламентът, Комисията и Съветът в качеството си на законодателни органи трябва да спазват принципа на предоставената компетентност и принципите на субсидиарност и пропорционалност; 1.
припомня значението на годишните доклади на Комисията относно субсидиарността и пропорционалността;
2. посреща със задоволство постоянните усилия за спазване на принципите на субсидиарност и пропорционалност, които са ръководни принципи за Европейския съюз; припомня, че е важно да се насърчава общото разбиране на равнището на ЕС за субсидиарността и пропорционалността, и отбелязва опасенията, изразени в предишни доклади, относно донякъде повърхностен характер на годишните доклади на Комисията относно субсидиарността и пропорционалността, които често не отделят подробно внимание на начина, по който тези принципи се спазват при изготвянето на политиките на ЕС; отчита факта, че годишните доклади на Комисията относно субсидиарността и пропорционалността придобиват по-всеобхватен характер; 3. припомня колко е важно принципът на субсидиарност, заложен в член 5 от ДЕС, съгласно който решенията трябва да се вземат на най-целесъобразното политическо равнище и възможно най-близо до гражданите и предприятията, да се спазва неизменно, както и действията на равнището на ЕС да бъдат оправдани с оглед на съществуващите възможности на национално, регионално и местно равнище, като се спазват следните три основни процеса: ретроспективна оценка, оценка на